Angajații unei case de pariuri din București, acuzați că au "aranjat" cotele prin fraudă informatică și au creat un prejudiciu de peste 150.000 euro
Poliția Capitalei audiază miercuri, 29 mai, doi angajați ai unei case de pariuri, suspectați că au modificat manual cotele unor pariuri sportive legate de meciuri de fotbal și au beneficiat de câștiguri, provocând astfel o daună de 750.000 lei. Din postura de referenți statisticieni de specialitate, aceștia ar fi manipulat rezultatele unor pariuri prin procedura „cash out”.